Аляксей Назарэўскі – беларускі палітык, сенатар міжваеннай Польскай Рэспублікі 1922–1926 гг. Нарадзіўся 15 сакавіка 1881 года ў Сіняўцы каля Нясвіжа. Працаваў збіральнікам падаткаў у Баранавічах, ураднікам у Ігумене. Адзін са стваральнікаў праваслаўнага Беларускага дэмакратычнага аб’яднання, разам з сенатарам Вячаславам Багдановічам і протаіерэем Лукой Голадам з’яўляецца аўтарам статута гэтага аб’яднання. Арыштаваны НКУС БССР 2 студзеня 1940 года ў сваёй хаце ў Баранавічах. 9 верасня 1940 года асуджаны на 8 гадоў лагероў. У верасні 1941 вывезены з Сіблага і накіраваны ў Паўладарскую вобласць. Далейшы лёс невядомы.